arnastofnun/IGC-2024 huggingface dataset:
S-5556/2021

Mál þetta, sem dómtekið var 9. febrúar 2022 er höfðað með ákæru, útgefinni af Héraðssaksóknara 18. nóvember 2021, á hendur D-x-x V-x-x, kt. [...], [...], Reykjavík, fyrir brot gegn valdstjórninni, með því að hafa að kvöldi miðvikudagsins 23. júní 2021 utan við [...] í Reykjavík, ítrekað hótað lögreglumanninum [...]líkamsmeiðingum, en lögreglumaðurinn var þar við skyldustörf.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekurum þá háttsemi sem honum er gefin að sök og eru brot hans rétt heimfærð til refsiákvæða í ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði er fæddur í [...]. Samkvæmt framlögðu sakavottorði, dagsettu 15. nóvember 2021, á ákærði sakarferil sem nær aftur til ársins 2012. Það sem kemur til skoðunar við ákvörðun refsingar í máli þessu er dómur 2. júní 2021 þar sem ákærða var gert að sæta fangelsi í 60 daga, skilorðsbundið til 2 ára, fyrir brot gegn valdstjórninni. Þá var ákærða gert að sæta fangelsi í 30 daga, skilorðsbundið til 2 ára, fyrir líkamsárás með dómi 3. febrúar 2021. Sakaferill hans hefur að öðru leyti ekki þýðingu viðákvörðun refsinga rí málinu.

Með framangreindu broti hefur ákærði rofið skilorð fyrrnefndra dóma frá 3. febrúar 2021 og 2. júní 2021. Verða skilorðsbundnar refsingar dómanna því teknar upp og ákærða gerð refsing í einu lagi, sbr. 60. gr. almennra hegningarlaga nr. 19/1940.

Líkt og fyrr greinir hefur ákærði áður verið dæmdur fyrir brot gegn 1. mgr. 106. gr. og 1. mgr. 217. gr. almennra hegningarlaga nr. 19/1940. Voru báðir dómar skilorðsbundnir og hafa því ekki ítrekunaráhrif í málinu, sbr. 61. gr. almennra hegningarlaga nr. 19/1940 og því kemur 3. mgr. 106. gr. sömu laga ekki til skoðunar. Ákærði hefur skýlaust játað brot sitt og verður það virt honum til málsbóta, sbr. 8. tl. 1. mgr. 70. gr. almennra hegningarlaga nr. 19/1940.

Með hliðsjón af sakarefni þessa máls, sakaferli ákærða, ákvæðum 60. og 77. gr. almennra hegningarlaga nr. 19/1940 þykir refsing ákærða hæfilega ákveðin 4 mánaðafangelsi.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 306.9 00 krónur, að meðtöldum virðisaukaskatti. Annan sakarkostnað leiddi ekki af málinu.

Af hálfu ákæruvaldsins flutti málið H-kvk-nf R-kvk-nf H-kvk-nf saksóknar fulltrúi.

K-kvk-nf J-kvk-nf, aðstoðarmaður dómara, kveður upp dóminn.

DÓMSORÐ:

Ákærði, D-x-x V-x-x, sæti fangelsi í 4 mánuði.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 306.9 00 krónur.

K-kvk-nf J-kvk-nf
S-594/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. febrúar 2022, á hendur G-kk-þgf Á-kk-þgf Ó-kk-þgf, kt. [...], [...], [...], fyrir umferðarlagabrot með því að hafa, mánudaginn 14. desember 2020, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 1,1 ng/ml) um [...]í Reykjavík, við [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall hafði verið birt í Lögbirtingarblaði 9. maí 2022. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 25. janúar 2022, var ákærða gert að greiða sekt með lögreglustjórasátt 25. maí 2018 meðal annars fyrir ölvunarakstur. Þá var ákærða gert að greiða sekt með lögreglustjórasátt 26. október 2020 fyrir ölvunarakstur.

Við ákvörðun refsingar í máli þessu verður við það miðað að ákærði hafi nú í þriðjasinn gerst sekur um akstur undir áhrifum áfengis eða ávana- og fíkniefna innan ítrekunartíma í skilningi 3. mgr. 71. gr. almennra hegningarlaga nr.19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði 78.123 krónur í sakarkostnað.

Af hálfu ákæruvaldsins flutti málið S-kvk-nf H. B-x-x.

S-kk-nf G-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, G-kk-nf Á-kk-nf Ó-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Ákærði greiði 78.123 krónur í sakarkostnað.

S-kk-nf G-kk-nf
S-5956/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 14. desember 2021, á hendur L-x-x T-x-x T-x-x, kt. [...], [...], Reykjavík, „fyrir fikniefnalagabrot með því að hafa, laugardaginn 7. ágúst 2021, í íbúð á [...]að [...]í Reykjavík haft í vörslum sínum 111 kannabisplöntur og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærða verði dæmd til refsingar og til greiðslu alls sakarkostnaðar.“

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga. Ákærða krefst vægustu refsingar sem lög leyfa.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 8. desember 2021, hefur ákærða ekki áður sætt refsingu. Við ákvörðun refsingar er litið til eðlis og umfangs brots ákærðu. Brotið var vel skipulagt og ásetningur ákærðu einbeittur en hún þurfti aðkoma sér upp sérútbúnaði í húsnæði sínuog leggja mikla vinnu í ræktun þeirra fíkniefna sem um ræðir. Þá er einnig litið til þess magns fíkniefna sem ákærða hafði í vörslum sínum sem hún hafði ræktað um nokkurt skeið. Verður framangreint metið ákærðu til refsiþyngingar, sbr. einnig 6. tölul. 1. mgr. 70. gr. almennra hegningarlaga nr. 19/1940. Á hinn bóginn verður að líta til þess að ákærða hefur ekki áður sætt refsingu og verður það virt henni til refsimildunar, sbr. 8. tl. 1. mgr. 70. gr. almennra hengingarlaga.

Með hliðsjón af framangreindu, sakarefni þessa málsins, sakaferils ákærðu og dómvenju, þykir refsing ákærðu hæfilega ákveðin fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða greiði 330.658 krónur í sakarkostnað.

Af hálfu ákæruvaldsins flutti málið Á-kk-nf B. S-kk-nf aðstoðarsaksóknari fyrir hönd E-kvk-ef H-kvk-ef r aðstoðarsaksóknara.

S-kvk-nf D-kvk-nf J-kvk-nf aðstoðarmaður dómara kveður upp dóm þennan.

DÓMSORÐ:

Ákærða, L-x-x T-x-x T-x-x, sæti fangelsi í 6 mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða greiði 330.658 krónur í sakarkostnað.

S-kvk-nf D-kvk-nf J-kvk-nf
S-595/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. febrúar 2022, á hendur M-x-x S-x-x, kt. 000000- 0000, [ ---], Reykjavík, „fyrir umferðarlagabrot með því að hafa, laugardaginn 30. janúar 2021, ekið bifreiðinni [ ---] sviptur ökurétti suður Reykjanesbraut í Garðabæ, við Ikea.

M: 007-2021-6179

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru.

Ákærði krefst vægustu refsingar sem lög leyfa.

Ákærði er fæddur í apríl 1978. Samkvæmt framlögðu sakavottorði, dagsettu 1. mars 2022, gekkst ákærði undir greiðslu sektar með viðurlagaákvörðun 27. september 2006 fyrir hraðakstur, akstur undir áhrifum áfengis og akstur sviptur ökuréttindum. Ákærði var dæmdur í þrjátíu daga fangelsi með dómi 31. október 2008 fyrir akstur undir áhrifum áfengis og akstur sviptur ökuréttindum. Þá var hann dæmdur í tveggja mánaða fangelsi með dómi 23. nóvember 2012 fyrir akstur sviptur ökuréttindum. Þá var hann dæmdur í fjögurra mánaða fangelsi með dómi 4. febrúar 2015 fyrir akstur undir áhrifum áfengis og akstur sviptur ökuréttindum. Ákærði var dæmdur í sex mánaða fangelsi með dómi 29. júní 2018 fyrir akstur undir áhrifum áfengis og akstur sviptur ökuréttindum. Loks var hann dæmdur í fimm mánaða fangelsi með dómi 25. maí 2020 fyrir akstur sviptur ökuréttindum. Að öðru leyti hefur sakaferill ákærða ekki áhrif við ákvörðun refsingar í máli þessu og verður við það miðað að ákærði hafi nú í áttun dasinn gerst sekur um akstur sviptur ökuréttindum innan ítrekunarramma 3. mgr. 71. gr. almennra hegningarlaga.

Með hliðsjón af framangreindu, sakarefni þessa máls sem og dómvenju þykir refsing ákærða hæfilega ákveðin fangelsi í sexmánuði.

Engan sakarkostnað leiddi af málinu.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir hönd J-kk-ef K-kk-ef saksóknar fulltrúa.

K-kvk-nf J-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, M-x-x S-x-x fangelsi í sexmánuði.

K-kvk-nf J-kvk-nf
S-598/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. febrúar 2022, á hendur D-kk-þgf F-kk-þgf G-kk-þgf, kt. 000000- 0000, [ ---], Reykjavík, „fyrir umferðarlagabrot með því að hafa, sunnudaginn 24. janúar 2021, ekið bifreiðinni [ ---] sviptur ökurétti og undir áhrifum áfengis (í blóði mældist vínandamagn 2,41 ‰) um Höfðabakka í Reykjavík, við Fálkabakka, þar sem lögregla stöðvaði aksturinn.

M: 007-2021-4702

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.“

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júlí 1993. Samkvæmt framlögðu sakavottorði, dagsettu 25. janúar 2022, gekkst ákærði undir tvær lögreglustjórasáttir 4. september 2019 með greiðslu sekta og sviptingu ökuréttar, annars vegar í 12 mánuði frá 4. september 2019 og hins vegar í 9 mánuði frá 4. september 2020, íbáðum tilvikum vegna ölvunaraksturs. Þá gekkst hann undir sektarrefsingu með lögreglustjórasátt 28. apríl 2020 vegna ölvunaraksturs og var sviptur ökurétti í 24 mánuði frá 4. júní 2021. Með lögreglustjórasátt frá 25. mars 2021 gekkst ákærði undir sektargreiðslu fyrir akstur sviptur ökurétti. Að lokum hlaut ákærði fangelsi í fjóra mánuði, skilorðsbundið til tveggja ára, þann 23. september 2021 fyrir tilraun til sérstaklega hættulegrar líkamsárásar. Sakaferill ákærða hefur að öðru leyti ekki áhrif á ákvörðun refsingar í málinu.

Telst dæmd refsing ákærða nú vera hegningarauki, sbr. 78. gr. almennra hegningarlaga nr. 19/1940, vegna sektargerðar frá 25. mars 2021 og dóms Héraðsdóms Reykjavíkur frá 23. september 2021. Verður því við það miðað að ákærði hafi með háttsemi sinni gerst sekur um akstur undir áhrifum áfengis í þriðja sinn og í fyrsta sinn sviptur ökurétti.

Með hliðsjón af framangreindu, sakarefni þessa máls, dómvenju, 77. gr. og 78. gr. almennra hegningarlaga nr. 19/1940 þykir refsing ákærða hæfilega ákveðin 30 daga fangelsi.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dómsins aðtelja.

Ákærði greiði 25.407 krónur í sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir hönd Á-kk-ef B-kk-ef S-kk-ef aðstoðarsaksóknara.

K-kvk-nf J-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, D-kk-nf F-kk-nf G-kk-nf sæti fangelsi í 30 daga.

Ákærði er sviptur ökurétti ævilangt frá uppkvaðningu dómsins að telja.

Ákærði greiði 25.407 krónur í sakarkostnað.

K-kvk-nf J-kvk-nf
S-5994/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. desember 2021, á hendur A-kk-þgf S-x-x W-x-x, kt. 000000- 0000, [ ---], Reykjavík, fyrir eftirtalin umferðarlagabrot, meðþvíað hafa:

1. Fimmtudaginn 1. júlí 2021 ekið bifreiðinni [ ---] sviptur ökurétti um Ánanaust í Reykjavík, við Olís.

2. Þriðjudaginn 6. júlí 2021 ekið bifreiðinni [ ---] sviptur ökurétti suður Fiskislóð í Reykjavík, til móts við Nettó.

Teljast brot í báðum liðum varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við fyrirtöku málsins í dag og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í desember 1981. Samkvæmt framlögðu sakavottorði, dagsettu 1 4. febrúar 2022, hefur ákærði ítrekað sætt refsingu fyrir að aka sviptur ökurétti.

Þannig var ákærða gert að greiða sekt með lögreglustjórasátt 3. desember 2009 meðal annars fyrir akstur sviptur ökurétti. Þá var ákærða gert að sæta fangelsi í 45 daga með dómi Héraðsdóms Reykjavíkur 7. mars 2011 meðal annars fyrir akstur sviptur ökurétti. Með dómi Héraðsdóms Reykjavíkur 30. mars 2012 var ákærða gert að sæta fangelsi í 60 daga fyrir akstur sviptur ökurétti. Þá var ákærða gert að sæta fangelsi í 30 daga með dómi Héraðsdóms Reykjavíkur 30. janúar 2014 fyrir akstur sviptur ökurétti. Loks var ákærða gert að sæta fangelsi í 90 daga með Héraðsdómi Reykjavíkur 3. júní 2020 fyrir akstur sviptur ökurétti.

Við ákvörðun refsingar verður því við það miðað að ákærði hafi nú í sjötta sinn, innan ítrekunartíma í skilningi 71. gr. laga nr. 19/1940, gerst sekur um akstur sviptur ökurétti.

Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 mánuði.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef, 95.0 00 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærði, A-kk-nf S-x-x W-x-x, sæti fangelsi í 6 mánuði.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef, 95.0 00 krónur.

S-kk-nf G-kk-nf
S-610/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. febrúar 2022, á hendur H-kk-þgf A-kk-þgf F-kk-þgf, kt. 000000- 0000, [ ---], Reykjavík, fyrir umferðarlagabrot með því að hafa, fimmtudaginn 11. mars 2021, ekið bifreiðinni [ ---] sviptur ökurétti austur Skipholt í Reykjavík, við Lönguhlíð.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði krefst vægustu refsingar sem lög leyfa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1975. Samkvæmt framlögðu sakavottorði, dagsettu 25. janúar 2022, var ákærða gert að greiða sekt með dómi Héraðsdóms Suðurlands 30. maí 2018 meðal annars fyrir akstur sviptur ökurétti. Þá gekkst hann undir greiðslu tveggja lögreglustjórasátta 13. ágúst 2019 meðal annars vegna aksturs sviptur ökurétti. Loks var ákærða gert að sæta fangelsi í 30 daga með dómi Héraðsdóms Reykjavíkur 10. júní 2020 fyrir akstur sviptur ökurétti. Að öðru leyti hefur sakaferill ákærða ekki áhrif á ákvörðun refsingar í þessu máli.

Við ákvörðun refsingar verður þannig við það miðað að ákærði hafi nú í fjórða sinn gerst sekur um akstur sviptur ökurétti innan ítrekunartíma 3. mgr. 73. gr. almennra hegningarlaga nr. 19/1940.

Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga.

Engan sakarkostnað leiddi af meðferð málsins.

Af hálfu ákæruvaldsins flutti málið G-kvk-nf R-kvk-nf S-kvk-nf aðstoðarsaksóknari.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærði, H-kk-nf A-kk-nf F-kk-nf, sæti fangelsi í 60 daga.

S-kk-nf G-kk-nf
S-611/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. febrúar 2022, á hendur M-kk-þgf E-kk-þgf S-kk-þgf, kt. 000000- 0000, [ ---], Reykjavík, fyrir eftirtalin umferðarlagabrot, með því að hafa:

1. Sunnudaginn 31. janúar 2021 ekið bifreiðinni [ ---] sviptur ökurétti og undir áhrifum áfengis (í blóði mældist vínandamagn 1,76 ‰) vestur Stekkjarbakka í Reykjavík, að Reykjanesbraut við Bústaðaveg, þar sem lögregla stöðvaði aksturinn.

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Laugardaginn 27. mars 2021 ekið bifreiðinni [ ---] sviptur ökurétti norður Reykjanesbraut í Reykjavík, við Bústaðaveg.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Laugardaginn 24. apríl 2021 ekið bifreiðinni [ ---] sviptur ökurétti og undir áhrifum áfengis (í blóði mældist vínandamagn 0,75 ‰) um Fríkirkjuveg í Reykjavík, við Kvennaskólann, þar sem lögregla stöðvaði aksturinn.

Telst brot þetta varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði krefst vægustu refsingar sem lög leyfa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1961. Samkvæmt framlögðu sakavottorði, dagsettu 25. janúar 2022, var ákærða gert að greiða sekt með lögreglustjórasátt 22. desember 2017 meðal annars fyrir ölvunarakstur. Þá var ákærða gert að greiða sekt með lögreglustjórasátt 18. júní 2018 fyrir ölvunarakstur og akstur sviptur ökurétti.

Við ákvörðun refsingar verður við það miðað að ákærði hafi nú í þriðjasinn gerst sekur um ölvunarakstur og í annaðsinn um akstur sviptur ökurétti innan ítrekunartíma 3. mgr. 73. gr. almennra hegningarlaga nr. 19/1940.

Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 75 daga.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði 50.814 krónur í sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf aðstoðarsaksóknari.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærði, M-kk-nf E-kk-nf S-kk-nf, sæti fangelsi í 75 daga.

Ákærði er sviptur ökurétti ævilangt frá birtingu dómsins að telja.

Ákærði greiði 50.814 krónur í sakarkostnað.

S-kk-nf G-kk-nf